ಐದು ಹಂತದ ಅನ್ ಲಾಕ್ ಯೋಜನೆ ಪ್ರಕಟಿಸಿದ ಮಹಾರಾಷ್ಟ್ರ ಮುಂಬೈ: ರಾಜ್ಯದಲ್ಲಿ ಕೋವಿಡ್ ಸಂಖ್ಯೆಗಳು ನಿಧಾನವಾಗಿ ಕಡಿಮೆಯಾಗುತ್ತಿದ್ದಂತೆ ಕೋವಿಡ್ನಿಂದ ಭಾರೀ ಹೊಡೆತ ಅನುಭವಿಸಿರುವ ಮಹಾರಾಷ್ಟ್ರ ರಾಜ್ಯವು 5 ಹಂತದಲ್ಲಿ ಲಾಕ್ ಡೌನ್ ತೆಗೆಯುವ ತಂತ್ರದ ಮೊರೆ ಹೋಗಲು ನಿರ್ಧರಿಸಿದೆ. ಹಂತ 1 ಎಂದು ವರ್ಗೀಕರಿಸಲಾದ ಜಿಲ್ಲೆಗಳಲ್ಲಿ ಲಾಕ್ಡೌನ್ ಅನ್ನು ಸಂಪೂರ್ಣವಾಗಿ ತೆಗೆದುಹಾಕಬಹುದು. ಮೊದಲ ಹಂತದಲ್ಲಿ ಥಾಣೆ ಸೇರಿದಂತೆ 18 ಜಿಲ್ಲೆಗಳಿವೆ. ಎರಡನೇ ಅಲೆಯ ವೈರಸ್ ನಿಂದ ಉದ್ಬವಿಸಿರುವ ಪರಿಸ್ಥಿತಿಯನ್ನು ವೇಗವಾಗಿ ನಿಯಂತ್ರಣದಲ್ಲಿಟ್ಟುಕೊಂಡಿರುವ ಭಾರತದ ಆರ್ಥಿಕ ರಾಜಧಾನಿ ಮುಂಬೈ ಮಹಾನಗರ 2ನೇ ಹಂತದಲ್ಲಿದೆ. ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ